jkorsvik/nowiki_second_scrape_merged huggingface dataset:
Aioi bro

Aioi bro ( 相生橋 (aioi hashi, 相生橋)) er en uvanlig "T"-formet bro i byen Hiroshima i Japan, mest kjent for å være siktepunktet for atombomben over Hiroshima den 6. august 1945. 


== Plassering ==
Broen ligger rett ved minnesmerket Atombombekuppelen og er derfor ansett for å være en del av fredsminnesparken i Hiroshima som også står på UNESCOs Verdensarvliste.
Den lengste delen av broen krysser elven Ōta rett på nordsiden av øyen med distriktet Nakajima-cho. Den nederste delen av "T"-en binder hovedbroen til øya der fredsminneparken ligger. 


== Historie ==


=== Original bro ===
Den originale broen sto ferdig bygget den 12. desember 1932. Dette var en bro for biler, og hadde opprinnelig en bredde på 15 meter. Fra 1878 var den en trebro i tilknytning til broen, slik at broen for en periode frem til trebroene ble demontert, hadde form som en "H".


=== Atombomben over Hiroshima ===
Aioi bro var siktepunktet for atombomben over Hiroshima den 6. august 1945. Dette var på grunn av at broen så tydelig kunne gjenkjennes fra luften. Bomben traff ikke midt på broen, men kun 300 meter unna, over sykehuset i byen. Broen ble ødelagt av bomben.


=== Rekonstruksjon ===
Broen ble rekonstruert, og stod ferdig den 2. november 1983. Total lengde er 123,4 meter, og bredden er nå på 40 meter. 


== Panoramabilde i dag ==


== Referanser ==
Waaler

Waaler er et etternavn, og kan vise til:

Bjarne Arentz Waaler – tidligere rektor ved Universitetet i Oslo
Carl Waaler Kaas – norsk orienteringsløper
Reidar Waaler – norsk-amerikansk forretningsmann og offiser
Erik Waaler – tidligere rektor ved Universitetet i Bergen
Gudmund Waaler - domprost i Bergen domprosti, og tidligere sjefsprest, forsker og lærer i Sjøforsvaret.
Sigurd Bretteville Jensen

Sigurd Bretteville Jensen (født 10. august 1869, død i desember 1951) var en norsk lærer og prest, kjent for sine lærebøker i språk og kristendom.
Etter cand.theol 1892 ble han lærer ved Aars og Voss' skole i Oslo og utga sin første bok basert på bibelen, sammen med kollegaen Sven Svensen allerede i 1897. Han ble sokneprest i Froland 1906, i Kragerø 1915 og i 1916 bestyrer av det teologiske Pedagogisk seminar i Kristiania.  I Trefoldighetskirken (Oslo) var han res.kapellan 1926–1933 og sokneprest 1933–1939.


== Utgivelser ==
Sigurd Bretteville Jensen og Sven Svensen (1897). Bibelhistorie, nærmest til brug i middelskolen. Cammermeyers forlag.  [158 sider]
Sigurd Bretteville Jensen og Sven Svensen (1899). En liden bibelhistorie. Cammermeyers forlag.  [107 sider]
Andreas Emil Erichsen, Sigurd Bretteville Jensen og Hans Eitrem (1901). Norsk læsebog for middelskolen. Fabritius. 
Sigurd Bretteville Jensen (1906). Norsk læsebog for barneskolen. Fabritius forlag. 
Sigurd Bretteville Jensen (1920). Ny tid og gammel tro, nogen smaastykke. Cammermeyers forlag.  [118 sider]
Sigurd Bretteville Jensen (1920). Vor gudstjeneste efter den nye alterbok. Luthersk bokmission.  [32 sider]
Jens Gleditsch og Sigurd Bretteville Jensen (1921). Norsk prækenbok. Grøndahl.  [343 sider]
Jens Gleditsch og Sigurd Bretteville Jensen (1922). Opbyggelsesbok, andagter for hver dag i aaret. Norli.  [405 sider]
Sigurd Bretteville Jensen (1943). Prest og prestegjerning. Norli.  [199 sider]
Sigurd Bretteville Jensen (1944). Kristent vitnesbyrd. Norli.  [180 sider]


== Referanser ==
Friedrich Schulze

Friedrich Schulze, Friedrich Schulze-Colbitz eller Friedrich Schulze-Kolbitz (født 8. mars eller 18. mars 1843 i Colbitz, død 30. juli 1912 i Steglitz i Berlin, fullt navn: Johann David Friedrich Otto Schulze), var en tysk arkitekt og prøyssisk byggmester.
Blant de byggverkene han var ansvarlig for, var Landdagen i Preussen, i Prinz-Albrecht-Straße (idag Niederkirchnerstraße), i Berlin
Arkitekturåret 1511

Arkitekturåret 1511 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1511.


== Bygninger ==

Sheffield Manor fullføres rundt denne tiden.
Byggingen av Peterskirken fortsetter.
Byggingen av Tempietto, San Pietro in Montorio, Roma tegnet av Donato Bramante fortsetter.
1510→1527: Lund domkirke restaureres av Adam van Düren.


== Hendelser ==


== Fødsler ==
18. juni - Bartolomeo Ammanati, italiensk billedhugger og arkitekt (død 1592)
30. juli - Giorgio Vasari, italiensk maler, arkitekt og kunsthistoriker (død 1574)
ca. 1512: Philibert Delorme, fransk arkitekt (død 1570)


== Dødsfall ==
Antonio Maria da Milano, italiensk arkitekt (født 1439)
Triaden kjøpesenter

Triaden Lørenskog Storsenter, Gamleveien 88 i Lørenskog, åpnet 28. september 1988 under navnet Triaden. Det har siden 1992 vært en del av Olav Thon Gruppen og hadde pr. 2007 drøyt 80 forretninger fordelt på 27 000 m². Senteret omsatte samme år for 947 millioner kroner og var med det Romerikes tredje største. Det er ca. 550 ansatte på Triaden, som dermed er en av Lørenskogs største arbeidsplasser. I tilknytning til senteret ligger Lørenskog kultursenter med kino, bibliotek og kunstgalleri, Thon Hotel Triaden og SATS sportssenter.
Historien om Triaden startet med at Lørenskog kommune i 1984 ønsket å få til et kulturhus på den såkalte Jøtul-tomta, som kommunen hadde kjøpt i 1981. Fordi kommunen selv ikke hadde råd, ble det gjort en avtale med entreprenøren Per A. Numme, som hadde lagt fram planer for et kulturhus kombinert med hotell og kjøpesenter. Numme og hans entreprenørselskap, Bobygg AS, fikk klarsignal i 1985, etter at Arbeiderpartiet så vidt klarte å få saken gjennom i kommunestyret med støtte fra en utbryter fra Fremskrittspartiet.
Samme år ble det også gitt grønt lys for byggingen av Metro på Solheim, og dermed startet den såkalte «senterkrigen» mellom Triaden og Metro. Triaden havnet på etterskudd og måtte innse at Metro ikke bare åpnet et halvt år før – de mest attraktive butikkene og kjedene etablerte seg på Metro.
I januar 1989 gikk Bobygg konkurs, og snart viste det seg at hele Triaden-prosjektet var for dårlig finansiert. Kreditkassen overtok Triaden, men for banken ble Triaden et av prosjektene som bidro til dens fall. Hele Triaden-komplekset gikk konkurs i august 1991, men det ble reddet ved at Olav Thon kjøpte det året etter. Med Thon som eier gikk det raskt framover med Triaden, som altså er etablert som et av Romerikes største kjøpesentre. I 1999 åpnet også Vinmonopolet utsalg her.


== Eksterne lenker ==
(no) Offisielt nettsted
Fossumberget skole

Fossumberget skole er en tidligere grunnskole beliggende i Karl Fossums vei 30 på Stovner i Oslo. Skolen ble grunnlagt i 1976, og fikk da oveført rektor, administrasjon og lærere fra Linderud ungdomsskole da Linderud videregående skole samtidig overtok bygget på Linderud.
På grunn av nedgang i elevtallene i bydel Stovner ble det bestemt at noen skoler i bydelen måtte legges ned. BU-leder var da Rune Gerhardsen, og han gikk for nedleggelse av Fossumberget skole og Vestliskogen skole. Dette var ikke de samme skolene som var foreslått av skolesjefen og det skapte flere lokale aksjoner. Bygget ble fra 1986 overtatt av Stovner bydelsforvaltning.


== Referanser ==
Keishin Yoshida

Keishin Yoshida (født 12. januar 1987) er en japansk langrennsløper.


== Junior ==
Ved junior-VM i 2005 i Rovaniemi kom han på 2.-plass på 10 km, bak Petter Northug. Han kom på 6.-plass på jaktstarten. Året etter deltok han ved junior-VM i 2006, der han kom på 7.-plass på 10 km klassisk, og 5.-plass på jaktstarten. 
Ved U23-VM i 2009 kom han på 22.-plass på 15 km klassisk og 28.-plass på 30 km fristil, fellesstart. 


== Verdenscupen ==
Yoshida debuterte i langrenn på hjemmebane i Sapporo i mars 2006. Han var på det tidspunktet bare 19 år gammel.
Den beste plasseringen Yoshida har i verdenscupen er fra Otepää i januar 2011. Det endte med en 28.-plass. Det er også eneste gang han har vært blant de 30 beste, og dermed er det også eneste gang han har tatt verdenscuppoeng.


== VM i Oslo ==
I VM i Oslo i 2011 ble Yoshida nr. 12 på 15 kilometer klassisk. Han gikk for det japanske laget som ble nr 6 på stafetten.
Yoshida gikk også inn til 36.-plass på femmila og 42.-plass på tremila.


== Asiatiske vinterleker 2011 ==
I de asiatiske vinterlekene 2011 vant han både 10 km klassisk og 15 km fri teknikk.


== Referanser ==


== Eksterne lenker ==
(en) Keishin Yoshida – Olympics.com 
(en) Keishin Yoshida – Olympic.org 
(en) Keishin Yoshida – Olympedia 
(en) Keishin Yoshida – Sports-Reference (OL-resultater – arkivert) 
(en) Keishin Yoshida – FIS (langrenn)
Samuel John Stone

Samuel John Stone (født 25. april 1839, død 19. november 1900) var en prest i Church of England, i hovedsak husket for å ha skrevet salmen «The Church's One Foundation» som står i Norsk Salmebok og Norsk salmebok 2013 under tittelen «Guds kirkes grunnvoll ene er Herren Jesus Krist». 
Etter å ha gått på skole på Charterhouse School studerte han på Pembroke College i Oxford, hvor han ble ferdig i 1872. Han gjorde tjeneste i Windsor i Berkshire fra 1862, så i St. Paul’s i Haggerston fra 1870, hvor han i 1874 ble sogneprest.


== Referanser ==
Ernst Stockmann

Ernst Stockmann (født 18. april 1634, død 28. april 1712 i Weimar) var en tysk salmedikter og superintendent. Stockmann var  kirkeråd i Weimar. Som salmedikter er han representert i den danske Psalmebog 1912, Norsk Salmebok og Norsk salmebok 2013. Han var sønn av Paul Stockmann.
Han gav i 1660 ut salmesamlingen Poetische Schrift-Lust, Oder Hundert Geistliche Madrigalen. I 1668 kom det nye 100 salmer i andre del av verket, blant dem den mest kjente av hans salmer, «Gott, der wirds wohl machen», som har vært med i en rekke salmebøker gjennom tidene.


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 43.


== Referanser ==
Eirik Johansen (ishockeyspiller)

Eirik Haugen Johansen (født 25. juli 1989) er en norsk sportskommentator som kommenterer ishockey for TV2 Sport. Johansen har også spilt ishockey.Johansen er ishockey kommentator for TV2 sammen med Dima Smirnov. Johansen har også "Puckpodden" sammen med Bendik Havdal Eriksen hos Hamar Arbeiderblad.Johansen spiller løper i 3. divisjon for moderklubben Storhamar fra 2016.  Men spilte fra 2010-12 2013-2015 i Furuset Ishockey dette var da i 1. divisjon. Johansen spillet også fra 2012/13 sesongen for Jutul IL i Bærum.  Johansen er utdannet vernepleier og har tidligere jobbet både på skole/SFO og i psykisk helse. Johansen ble i 2020 ansatt som utviklingsleder barneidrett i Storhamar YA. Johansen har også spilt fotball han spilte på A-laget til Storhamar Fotball. Siste sesongen ble i 2010.


== Referanser ==


== Eksterne lenker ==
(en) Eirik Johansen – Eurohockey.com 
(en) Eirik Johansen – Eliteprospects.com
Trygve Andreas Hillestad

Trygve Andreas Lomsdalen Hillestad (født 1985 i Gjøvik) er en norsk lærer og tidligere ishockeyspiller som har spilt løper for Storhamar Dragons i tiden 2006-2014. Han kommer fra moderklubben Gjøvik Hockey. Hillestad har spilt på Norges U18 2002-2003. Hillestad ble norgesmester med Storhamar i 2008.


== Referanser ==


== Eksterne lenker ==
(en) Trygve Andreas Hillestad – Eurohockey.com 
(en) Trygve Andreas Hillestad – Eliteprospects.com
Stian Webjørnsen

Stian André Webjørnsen (født 5. mars 1985 i Sarpsborg) er en norsk tidligere ishockeyspiller som spilte løper på Sparta som moderklubb er Sparta der har han spilt på A-laget. Han har også spilt på Comet IK, Bergen Ishockeyklubb, Manglerud Star og Storhamar 2. Webjørnsen har også spilt på aldersbestemte landslag. Han la opp i 2015.


== Referanser ==


== Eksterne lenker ==
(en) Stian Webjørnsen – Eurohockey.com 
(en) Stian Webjørnsen – Eliteprospects.com
Espen Pedersen

Espen Pedersen (født 26. august 1991 i Gjøvik) er en norsk tidligere ishockeyspiller fra Raufoss. Pedersen spilte sist for Furuset Ishockey fra 2019 til 2020.  
Pedersen har også spilt på Storhamar Dragons, der han spilte på B-laget og U19-laget og har også spilt for Ringerike IHK. Moderklubb er Gjøvik Hockey.


== Referanser ==


== Eksterne lenker ==
(en) Espen Pedersen – Eurohockey.com 
(en) Espen Pedersen – Eliteprospects.com
Josua Stegmann

Josua Stegmann (født 14. september 1588, død 3. august 1632) var en tysk superintendent, teolog og salmedikter. Han var superintendent i den protestantiske kirken i Schaumburg-Lippe,og jobbet også som lærer. I 1621 ble han professor i teologi i Rinteln. Stegmann skrev apologetiske og oppbyggelige skrifter i tillegg til salmer. I Norge er han representert med en salme i Salmer 1997 og Norsk salmebok 2013: «Kom regn fra det høye».


== Referanser ==


== Eksterne lenker ==
(tysk) Biografi i Heiligenlexikon.de
Eirik Børresen

Eirik Børresen (født. 7. august 1991 på Hamar) er en norsk ishockeyspiller. Han spiller for Sparta Sarpsborg, og har tidligere spilt for Storhamar Hockey, Stjernen Hockey og Stavanger Oilers. Børresen har også spilt kamper for aldersbestemte landslag, og fikk i sesongen 2014/2015 også noen kamper for a-landslaget.


== Klubber ==
2007-2010	 Storhamar 2
2009-2010 Storhamar U19	
2010-2014 Storhamar Dragons
2014-2017	Sparta Sarpsborg
2017-2018	Stavanger Oilers
2018-2019	Stjernen Hockey
2019-d.d	Sparta Sarpsborg


== Referanser ==


== Eksterne lenker ==
(en) Eirik Børresen – Eurohockey.com 
(en) Eirik Børresen – Eliteprospects.com
Robert Hestmann

Robert Hestmann (født 23. juli 1988 i Lørenskog) er en norsk ishockeymålvakt.
Han spiller fra 2013/14 for Huddinge IK i svenske division 1. Tidligere for Storhamar Dragons og reservemålvakt for landslaget. Moderklubben hans er Hasle/Løren. Han har også spilt på U18-landslaget, Vålerenga Ishockey(2006–2008) og Lørenskog Ishockeyklubb(2008–2010). 
Hestmann ble hentet til Storhamar fra Lørenskog da klubben manglet en back up for Trevor Koenig. Hestmann debutert mot Sparta borte oktober 2010, han forlenget kontrakten sin med Storhamar 2011/2012 som første målvakt sammen med Tommy Johansen.


== Referanser ==


== Eksterne lenker ==
(en) Robert Hestmann – Eliteprospects.com
Jimmy Andersson

Ulf Jimmy Andersson (født 8. januar 1985 i Karlstad) er en svensk ishockeyspiller. Han spiller på Storhamar Dragons i siden sesongen 2010/2011 men var sesong 2016/17 i Frisk Asker. Han ble Norges og seriemester med Storhamar 2018. Tidligere klubber er: Färjestad BK J18, Bofors IK, Gislaveds SK, Skåre BK.


== Referanser ==


== Eksterne lenker ==
(en) Jimmy Andersson – Eurohockey.com 
(en) Jimmy Andersson – Eliteprospects.com
Johan Ramstedt (ishockey)

Johan Ramstedt (født 6. april 1978 i Skellefteå) er en svensk ishockeyspiller. Han har spilt forward for Storhamar Dragons (2009–11). Ramstedt kom til Storhamar for 2009/10- og 2010/11-sesongen. 
Ramstedt blir sett på som en erfaren spiller som både kan brukes både som senter og ving, og er en teknisk finslepen spiller som i sin tid var ansett som et av de største talentene i svensk ishockey. Han har tidligere spilt for Skellefteå AIK, IF Björklöven og Sport Club.


== Eksterne lenker ==
(en) Johan Ramstedt – Eliteprospects.com
Yamamoto Gonnohyōe

Yamamoto Gonnohyōe (født 26. november 1852 i Kagoshima i Satsuma-provinsen, død 8. desember 1933) var en japansk greve og admiral i den keiserlige marinen. Han var den 16. (20. februar 1913 til 16. april 1914) og den 22. (2. september 1923 til 7. januar 1924) statsministeren for Japan. 
Yamamoto deltok under Meijirestaurasjonen, før han begynte ved forberedende militære skoler i Tokyo og han bgynte den keiserlige japanske krigsskolen for den japanske marinen i 1870. Etter endt eksamen fra den japanske sjøkrigsskolen i 1874, begynte hans trening ombord på japanske og tyske marinefartøy i 1877 og 1878 der han ervervet seg nye opplevelser som junior offiser på turer til Europa og Sør-Amerika. 
Yamamoto skrev en manual som ble standard for hele den keiserlige japanske marinen og han tjenestegjorde som kommandant for den japanske krysseren Naniwa på dens reise fra Elswick til Japan (1885–1886). Etterpå fulgte han forsvarsministeren Kabayama Sukenori på hans tur til USA og Europa i 1887 og 1888. Som kommandant av krysseren Takao, foretok han et konfidensiell oppdrag der han blant annet  møtte General Qing Yuan Shikai i Seoul, Korea i 1890. Etterpå tok han kommandoen over krigsskipet Takachiho.  
I Yamamotos første periode som statsminister, avskaffet han regelen om at både statsråden for Sjøforsvaret og forsvarsministeren måtte ha aktiv militærtjeneste som offiserer, og han hadde et rykte på seg for å være en liberal politiker og en tilhenger av offentlige krav til demokratiet og den konstitusjonelle regjeringen. Imidlertid ble hans administrasjon plaget av gjentatte anklager om korrupsjon, og han ble tvunget til å gå av på grunn av disse anklagene, sammen med hele hans regjering.
Grev Yamamoto ble kalt tilbake til regjeringen som statsminister igjen etter det store Kanto-jordskjelvet, den første 1. september 1923. Han viste sine evner innen lederskap under den påfølgende restaureringen av Tokyo som hadde blitt hardt skadet på grunn av jordskjelvet. Han forsøkte også å reformere en valgordning som tillot allmenn stemmerett for alle menn. Men han og hans regjering gikk av i januar 1924. Deretter trakk Yamamoto seg fra det politiske liv, fullstendig. Kort tid før hans død i 1933 ble han tildelt utmerkelsen Krysantemumsordenen som er Japans fornemste orden. Han var 81 år gammel da han døde.


== Referanser ==
Operasjon Allied Provider

Operasjon Allied Provider var en flernasjonal flåteoperasjon gjennomført fra oktober til desember 2008 av NATO for å beskytte skip fra Verdens matvareprogram i leveranser av livsnødvendigheter til Somalia. Leveransene var truet av angrep fra sjørøvere. Operasjonen ble gjennomført av orlogsfartøyer fra Italia, Hellas, Storbritannia, Tyrkia og Tyskland. Orlogsfartøyene eskorterte lasteskip, som la ut fra havn i Mombasa, med somalisk havn som mål.


== Referanser ==


== Eksterne lenker ==
Factsheet. Operation Allied Provider, NATO
Operasjon Allied Protector

Operasjon Allied Protector var en flernasjonal flåteoperasjon gjennomført av NATO fra mars til august 2009 for å beskytte handelsskip fra av angrep fra sjørøvere i Adenbukten og utenfor Afrikas horn. Operasjonen ble gjennomført av orlogsfartøyer fra Canada, Hellas, Italia, Nederland, Portugal, Spania, Storbritannia, Tyrkia og USA. Oppgavene ble overtatt av Operasjon Atalanta.


== Referanser ==


== Eksterne lenker ==
Counter-piracy operations, NATO
Dima Smirnov

, Dima Smirnov (russisk: Дима Смирнов), (født 20. mai 1990 i Voskresensk, Sovjetunionen nå Russland) oppvokst på Hamar, er en norsk/russisk ishockeyspiller fra den russiske klubben Khimik.Han spille fast på Grüner, men har spilt på Storhamar 2 og har vært på Storhamar Dragons der han scoret et mål mot Furuset i 2008/2009-sesongen. Han er sønn av den tidligere russiske ishockeyspilleren Alexander Smirnov. Smirnov la opp i 2017. Smirnov er ishockey kommentator for TV2 sammen med Eirik Johansen.


== Eksterne lenker ==
https://www.eliteprospects.com/player/24797/dima-smirnov
Operasjon Ocean Shield

Operasjon Ocean Shield var en flernasjonal flåteoperasjon gjennomført av NATO fra 2009 til 2016 for å beskytte handelsskip fra angrep av sjørøvere i Adenbukta og utenfor Afrikas horn. Flåtestyrken bisto etter forespørsel fra De forente nasjoner (FN) med beskyttelse av forsyningsskip som leverte livsnødvendigheter i Mogadishu i Somalia. Operasjonen ble gjennomført med skip fra forskjellige NATO-land, vanligvis fem skip fra like mange land. Flåtestryken roterte med en turnus på fem–seks måneder.


== Bakgrunn ==
NATO satte i 2008 inn skip i området etter forespørsel fra FN. Innsatsen, med navnet Operasjon Allied Provider, eskorterte blant annet skip fra Verdens matvareprogram og ble avløst av Operasjon Atalanta, drevet av EU. I mars 2009 var en ny NATO-styrke på plass, denne gang med navnet Operasjon Allied Protector. I tillegg til bekjempelse av sjørøveri vektla operasjonen også samarbeid med myndighetene i regionen for å styrke deres kapasitet til å bekjempe sjørøveri. I utgangspunktet manglet det avtaler med landene i regionen om rettsforfølgelse av tilfangetatte, noe som medførte at sjørøvere som ble tatt, måtte settes fri igjen.Operasjon Ocean Shield ble iverksatt i september 2009 etter vedtak i Det nordatlantiske råd 17. august 2009. Den erstattet Operasjon Allied Protector. Styrken skal forsvare skipstrafikk mot angrep fra sjørøvere og avskrekke slike angrep. I 2012 ble Operasjon Ocean Shield forlenget til utgangen av 2014. Etter ytterligere forlengelse var operasjonen over 15. desember 2016.EUs Operasjon Atalanta foregikk parallelt med NATOs operasjon. Andre land deltar i kampen mot sjørøveri under USAs ledelse i Combined Task Force-151.


== Styrke og operasjonsområde ==
Orlogsfartøyene som inngikk i Operasjon Ocean Shield var basert på NATOs stående flåtegrupper, Standing NATO Maritime Group 1 og Standing NATO Maritime Group 2. Det to gruppene roterte på oppdraget. To til fem skip inngikk i styrken, oftest fem. Ett av fartøyene i styrken fungerte som kommandofartøy. I tillegg til skip, var også overvåkingsfly satt inn for å patruljere havområdene.
Flåtestyrken opererte utenfor Afrikas horn, i Rødehavet og Adenbukta, det vestlige Indiahavet sør til Madagaskar og østover til Hormuzstredet og Arabiahavet til havet utenfor India og Maldivene.Den daglige ledelsen av operasjonen var ivaretatt av Maritime Command Headquarters i Northwood i Storbritannia. NATO Shipping Centre ivaretok forbindelsen til rederiene og skipsfartsnæringen.


== Bidrag ==


=== Norge ===
Norske myndigheter satte i september 2011 inn et orionfly i operasjonen for en periode på tre måneder. Flyet drev maritim overvåkning av havområdet utenfor Somalia fra basen Camp Skare på flyplassen ved hovedstaden på Seychellene.I andre halvdel av 2013 deltok den norske fregatten KNM «Fridtjof Nansen» i operasjonen som flaggskip,  det vil si kommandofartøy. Fregatten var med fra 7. juni til 7. desember 2013. Dette var første gang Norge ledet en slik NATO-flåtestyrke.


== Referanser ==


== Eksterne lenker ==
Counter-piracy operations, NATO
Aleksander Muri Kristiansen

Aleksander Muri Kristiansen (født 15. september 1986 i Hamar) er en norsk tidligere ishockeyspiller. Moderklubben hans er Storhamar Dragons. Han har også spilt på Gjøvik Hockey. Han la opp i 2010 som aktiv.
Kristiansen er sønn av tidligere ishockeyspiller Erik Kristiansen.


== Referanser ==


== Eksterne lenker ==
(en) Aleksander Muri Kristiansen – Eurohockey.com 
(en) Aleksander Muri Kristiansen – Eliteprospects.com
Arkitekturåret 1512

Arkitekturåret 1512 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1512.


== Bygninger ==

Byggingen av Peterskirken fortsetter.
Byggingen av Tempietto, San Pietro in Montorio, Roma tegnet av Donato Bramante fortsetter.
1510→1527: Lund domkirke restaureres av Adam van Düren.


== Hendelser ==


== Fødsler ==
Galeazzo Alessi, italiensk arkitekt (død  1572)
Danese Cattaneo, italiensk poet, billedhugger og arkitekt (død  1572)
Antonio da Ponte, sveitsiskfødt venetiansk arkitekt og ingeniør (død 1595)
Pietro Ferrabosco, italiensk arkitekt (død ca. 1599)
ca. 1512 – Philibert Delorme, fransk arkitekt (død 1570)


== Dødsfall ==
...